Številka: 35106-0001/2020-10

Datum: 12.10.2020

Občinska uprava Občine Radenci, Radgonska cesta 9, 9252 Radenci, izdaja na podlagi 245. člena Zakona o urejanju prostora (Uradni list RS, št. 61/17; v nadaljevanju ZUreP-2) in v povezavi s 16. členom Statuta Občine Radenci (Uradno glasilo slovenskih občin, št. 2/11 in 67/15), v zadevi priznanja statusa grajenega javnega dobra lokalnega pomena za nepremičnino parc. št. 425/1 (ID), k.o. 199 Šratovci, po uradni dolžnosti naslednjo

**U G O T O V I T V E N O O D L O Č B O**

I. Ugotovi se, da ima nepremičnina parc. št. 425/1 (ID ), k.o. 199 Šratovci, status grajenega javnega dobra lokalnega pomena – občinska cesta.

II. S to odločbo se pri zemljiški knjigi pristojnega sodišča za nepremičnine iz I. točke te odločbe predlaga vpis lastninske pravice v korist **Občine Radenci, Radgonska cesta 9, 9252 Radenci, matična št.: 5880297000, do celote (1/1) in zaznamba grajenega javnega dobra - lokalnega pomena**.

III. V zvezi z izdajo te odločbe niso nastali nobeni stroški.

**O b r a z l o ž i t e v**

Nepremičnina parc. št. 425/1 (ID 3496386), k.o. 199 Šratovci, je v zemljiški knjigi vpisana kot Družbena lastnina v uporabi Komunalno - stanovanjske enote Zdravilišča Radenska Slatina, Zdraviliško naselje 14, 9252 Radenci. Navedeno zemljišče v naravi predstavlja asfaltirano občinsko cesto, ki se kot občinska cesta uporablja že preko 50 let in služi splošnemu javnemu dobru. Gre za Ulico Štefana Kovača, ki je kategorizirana z Odlokom o kategorizaciji občinskih javnih cest v Občina Radenci kot št. ceste LK 453021. Zaradi ureditve zemljiškoknjižnega stanja z dejanskim in določitve, ali gre za javno dobro državnega ali lokalnega pomena, se izdaja ta odločba. Nepremičnine v naravi predstavljajo del asfaltirane občinske ceste in komunalno opremljeno poslovno cono z komunalnimi vodi. S to odločbo se tako ureja premoženje, ki je bilo včasih del družbenega premoženja, že vrsto let in tudi danes služi namenu občinske ceste in katerega zemljiškoknjižno stanje je potrebno urediti. Občina Radenci hasnuje in poseduje predmetno nepremičnino vse od nastanka Občine Radenci leta 1996, poprej je bila cesta v upravljanju takratne Občine Gornja Radgona. Predmetna cesta je označena kot občinska cesta v skladu z Odlokom o kategorizaciji občinskih javnih cest v Občina Radenci (Uradno glasilo slovenskih občin, št. 12/09).

V predmetni zadevi gre za zemljišče, ki služi javnemu dobru, katerega zemljiškoknjižno stanje še ni urejeno, saj nima z odločbo določene vrste javnega dobra, ki se v zemljiški knjigi vpiše kot zaznamba in nima vknjiženega lastnika, kot imetnika javnega dobra. Predmetna nepremičnina v naravi predstavlja asfaltirano občinsko cesto, ki je v splošni rabi, zato je smiseln vpis lastninske pravice v korist Občine Radenci in vzpostavitev statusa grajenja javnega dobra. Prav tako so na parceli komunalni vodi, ki opremljajo poslovno cono občine Radenci.

Grajeno javno dobro so zemljišča, objekti in deli objektov, namenjeni takšni splošni rabi, kot jo glede na namen njihove uporabe določa zakon ali predpis, izdan na podlagi zakona. Grajeno javno dobro je državnega in lokalnega pomena (7. točka 3. člena ZUreP-2). Skladno z 2. odstavkom 3. člena Zakona o cestah (Uradni list RS, št. [109/10](http://www.uradni-list.si/1/objava.jsp?sop=2010-01-5732), [48/12](http://www.uradni-list.si/1/objava.jsp?sop=2012-01-2012), [36/14](http://www.uradni-list.si/1/objava.jsp?sop=2014-01-1474) – odl. US, [46/15](http://www.uradni-list.si/1/objava.jsp?sop=2015-01-1878) in [10/18](http://www.uradni-list.si/1/objava.jsp?sop=2018-01-0411)) so javne ceste javno dobro in so izven pravnega prometa.

Nadalje ZCes-1 v 39. členu določa, da so državne ceste v lasti Republike Slovenije, občinske ceste pa v lasti občin.

V skladu z določbo 245. člena ZUreP-2 se status grajenega javnega dobra lokalnega pomena pridobi z ugotovitveno odločbo, ki jo na podlagi sklepa občinskega sveta po uradni dolžnosti izda občinska uprava. Nepremičnina parc. št. 425/1, k.o. 199 Šratovci, ki v naravi predstavljajo občinsko cesto, je v zemljiški knjigi vpisana kot družbena lastnina z vpisano pravico rabe.

To odločbo Občina Radenci skladno z 2. točko prvega odstavka 144. člena Zakona o splošnem upravnem postopku (Uradni list RS, št. [24/06](http://www.uradni-list.si/1/objava.jsp?sop=2006-01-0970) – uradno prečiščeno besedilo, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251) in [82/13](http://www.uradni-list.si/1/objava.jsp?sop=2013-01-3034); v nadaljevanju: ZUP) izdaja po skrajšanem ugotovitvenem postopku, in sicer iz razloga, ker se da dejansko stanje v celoti ugotoviti na podlagi dejstev in drugih uradnih podatkov, s katerimi razpolaga Občina Radenci.

Predmetna nepremičnina iz I. točke te odločbe ima v Zemljiški knjigi vpisano pravico uporabe Družbena lastnina v uporabi Komunalno -stanovanjske enote Zdravilišča Radenska Slatina, Zdraviliško naselje 14, 9252 Radenci, zato se ta odločba Občine Radenci vroči subjektu Komunalno -stanovanjske enote Zdravilišča Radenska Slatina, Zdraviliško naselje 14, 9252 Radenci hkrati se objavi na spletni strani Občine Radenci ter Oglasni deski Občine Radenci, za 30 dni.

Ta odločba se izdaja izključno zaradi formalne ureditve statusa grajenega javnega dobra. Po pravnomočnosti bo skladno s 111. členom Zakona o zemljiški knjigi (Uradni list RS,št. [58/03](http://www.uradni-list.si/1/objava.jsp?sop=2003-01-2857), [37/08](http://www.uradni-list.si/1/objava.jsp?sop=2008-01-1524) – ZST-1, [45/08](http://www.uradni-list.si/1/objava.jsp?sop=2008-01-1985), [28/09](http://www.uradni-list.si/1/objava.jsp?sop=2009-01-1188), [25/11](http://www.uradni-list.si/1/objava.jsp?sop=2011-01-1095), [14/15](http://www.uradni-list.si/1/objava.jsp?sop=2015-01-0505) – ZUUJFO, [69/17](http://www.uradni-list.si/1/objava.jsp?sop=2017-01-3265), [11/18](http://www.uradni-list.si/1/objava.jsp?sop=2018-01-0458) – ZIZ-L in [16/19](http://www.uradni-list.si/1/objava.jsp?sop=2019-01-0613) – ZNP-1) posredovana zemljiški knjigi zaradi izvedbe vpisov. Pri nepremičnini se bo knjižila lastninska pravica v korist Občine Radenci, Radgonska cesta 9, 9252 Radenci, matična številka 5880297000, do celote. Hkrati se bo zaznamoval status grajenega javnega dobra lokalnega pomena – občinska cesta.

S tem je ta odločba utemeljena.

V postopku izdaje te odločbe niso nastali nobeni stroški, zato je skladno s 118. členom ZUP o stroških odločeno, kot je razvidno iz 3. točke izreka te odločbe. Odločba je izdana po uradni dolžnosti in je po 22. členu Zakona o upravnih taksah (Uradni list RS, št. [106/10](http://www.uradni-list.si/1/objava.jsp?sop=2010-01-5482) – uradno prečiščeno besedilo, [14/15](http://www.uradni-list.si/1/objava.jsp?sop=2015-01-0505) – ZUUJFO, [84/15](http://www.uradni-list.si/1/objava.jsp?sop=2015-01-3306) – ZZelP-J, [32/16](http://www.uradni-list.si/1/objava.jsp?sop=2016-01-1366) in [30/18](http://www.uradni-list.si/1/objava.jsp?sop=2018-01-1347) – ZKZaš) prosta takse.

**POUK O PRAVNEM SREDSTVU:**

Zoper to odločbo je dopustna pritožba županu Občine Radenci, v roku 30 dni od njene vročitve. Pritožba se vloži pisno ali ustno na zapisnik pri organu, ki je odločbo izdal. Pritožba je oproščena plačila upravne takse po 23. členu Zakona o upravnih taksah (Uradni list RS, št. [106/10](http://www.uradni-list.si/1/objava.jsp?sop=2010-01-5482) – uradno prečiščeno besedilo, [14/15](http://www.uradni-list.si/1/objava.jsp?sop=2015-01-0505) – ZUUJFO, [84/15](http://www.uradni-list.si/1/objava.jsp?sop=2015-01-3306) – ZZelP-J, [32/16](http://www.uradni-list.si/1/objava.jsp?sop=2016-01-1366) in [30/18](http://www.uradni-list.si/1/objava.jsp?sop=2018-01-1347) – ZKZaš).

Mojca MAROVIČ,

v.d. direktorice OU Občine Radenci

Vročiti:

- Republika Slovenija, Ministrstvo za infrastrukturo, Direkcija RS za infrastrukturo, Tržaška cesta 19, 1000 Ljubljana, z vročilnico;

- Sklad kmetijskih zemljišč in gozdov Republike Slovenije, Dunajska cesta 58, 1000 Ljubljana, z vročilnico;

- Komunalno-stanovanjske enote Zdravilišča Radenska Slatina, Zdraviliško naselje 14, 9252 Radenci, z vročilnico;

- z javnim naznanilom na oglasni deski Občine Radenci in na spletni strani Občine Radenci;

- pristojna zemljiška knjiga (po pravnomočnosti).